b'\n_START_ARTICLE_\nSplo\xc5\xa1na uredba o varstvu podatkov\n_START_PARAGRAPH_\nSplo\xc5\xa1na uredba o varstvu podatkov (Regulation (EU) 2016/679, angle\xc5\xa1ko General Data Protection Regulation, GDPR) je uredba Evropske unije, na podlagi katere so Evropski parlament, Evropski svet in Evropska komisija okrepili in poenotili za\xc5\xa1\xc4\x8dito podatkov o vseh osebah znotraj Evropske unije._NEWLINE_Namen Uredbe je, da se v vseh dr\xc5\xbeavah \xc4\x8dlanicah EU poenoti pravice posameznikov in zagotovi usklajeno ukrepanje na podro\xc4\x8dju varstva osebnih podatkov. Nova uredba velja tudi za vsa tuja podjetja, ki spremljajo in obdelujejo osebne podatke dr\xc5\xbeavljanov EU._NEWLINE_Splo\xc5\xa1na uredba o varstvu podatkov je za\xc4\x8dela veljati 25. 5. 2016, njene dolo\xc4\x8dbe pa se bodo morale neposredno uporabljati v vseh dr\xc5\xbeavah \xc4\x8dlanicah v dveh letih po sprejetju. Rok za prenos dolo\xc4\x8db direktive v nacionalno zakonodajo je bil prav tako dve leti._NEWLINE_V Sloveniji bo skladnost z Uredbo zagotovljena skozi prenovljeni Zakon o varstvu osebnih podatkov (ZVOP-2). Nova pravila o varstvu osebnih podatkov v Evropski uniji podrobneje predstavlja tudi informacijski poobla\xc5\xa1\xc4\x8denec na uradni spletni strani.\n_START_SECTION_\nCilji\n_START_PARAGRAPH_\nZaradi vse ve\xc4\x8dje digitalizacije poslovanja in hitrega razvoja informacijsko-komunikacijske tehnologije je obseg zbiranja osebnih podatkov in pretok informacij o uporabnikih vedno ve\xc4\x8dji. To ustvarja vse ve\xc4\x8d mo\xc5\xbenosti za zlorabe in kr\xc5\xa1itve pravice do zasebnosti. Namen Uredbe je zagotoviti varstvo podatkov in omogo\xc4\x8diti prebivalcem nadzor nad njihovimi osebnimi podatki, ki se nahajajo pri obdelovalcih in upravljavcih. Prav tako je namen Uredbe poenotiti in dvigniti raven varstva osebnih podatkov v EU. Z Uredbo se zagotavlja poenoteno in usklajeno ukrepanje v vseh dr\xc5\xbeavah \xc4\x8dlanicah. To ima za posledico enostavnej\xc5\xa1o in enako varstvo pravic vseh ljudi v EU.\n_START_SECTION_\nVsebina Uredbe\n_START_PARAGRAPH_\nVsebina Splo\xc5\xa1ne uredbe o varstvu podatkov zajema naslednja poglavja:_NEWLINE_Poglavje I: Splo\xc5\xa1ne dolo\xc4\x8dbe._NEWLINE_Poglavje II: Na\xc4\x8dela._NEWLINE_Poglavje III: Pravice posameznika, na katerega se nana\xc5\xa1ajo osebni podatki._NEWLINE_- Oddelek 1: Preglednost in na\xc4\x8dini._NEWLINE_- Oddelek 2: Informacije in dostop do osebnih podatkov._NEWLINE_- Oddelek 3: Popravek in izbris._NEWLINE_- Oddelek 4: Pravica do ugovora in avtomatizirano sprejemanje posameznikovih odlo\xc4\x8ditev._NEWLINE_- Oddelek 5: Omejitve._NEWLINE_Poglavje IV: Upravljavec in obdelovalec._NEWLINE_- Oddelek 1: Splo\xc5\xa1ne obveznosti._NEWLINE_- Oddelek 2: Varnost osebnih podatkov._NEWLINE_- Oddelek 3: Ocena u\xc4\x8dinka v zvezi z varstvom podatkov in predhodno posvetovanje._NEWLINE_- Oddelek 4: Poobla\xc5\xa1\xc4\x8dena oseba za varstvo podatkov._NEWLINE_- Oddelek 5: Kodeksi ravnanja in potrjevanja._NEWLINE_Poglavje V: Prenos osebnih podatkov v tretje dr\xc5\xbeave ali mednarodne organizacije._NEWLINE_Poglavje VI: Neodvisni nadzorni organi._NEWLINE_- Oddelek 1: Status neodvisnosti._NEWLINE_- Oddelek 2: Pristojnost, naloge in pooblastila._NEWLINE_Poglavje VII: Sodelovanje in skladnost._NEWLINE_- Oddelek 1: Sodelovanje._NEWLINE_- Oddelek 2: Skladnost._NEWLINE_- Oddelek 3: Evropski odbor za varstvo podatkov._NEWLINE_Poglavje VIII: Pravna sredstva, odgovornost in kazni._NEWLINE_Poglavje IX: Dolo\xc4\x8dbe o posebnih primerih obdelave._NEWLINE_Poglavje X: Delegirani akti in izvedbeni akti._NEWLINE_Poglavje XI: Kon\xc4\x8dne dolo\xc4\x8dbe.'